Stress Testing Τραπεζικής Κερδοφορίας: Μια Ευρωπαϊκή Προσέγγιση
Creators: name: Μάττα, Ελευθερία Κωνσταντίνου
Publisher: name: Aristotle University of Thessaloniki
Year: 2015
Subjects: Προσομοίωση ακραίων καταστάσεων
Ευρωπαϊκά Τραπεζικά Ιδρύματα
Κερδοφορία
Stress Test
European Banking Institutions
Profitability

description: Στόχος της παρούσας εργασίας είναι επισκόπηση των ευρωπαϊκών stress test και η υλοποίηση ενός αντίστοιχου τεστ το οποίο θα εστιάζει στην κερδοφορία των τραπεζικών ιδρυμάτων. Στη διαδικασία της προσομοίωσης θα συμμετέχουν τραπεζικά ιδρύματα από δεκατρείς χώρες της ευρωπαϊκής ένωσης και η αξιολόγηση θα γίνει συγκεντρωτικά, σε επίπεδο χώρας και όχι σε επίπεδο ιδρύματος. Αναφορικά με τη δομή της εργασίας, αρχικά δίνεται ο ορισμός των stress test και γίνεται μια συνοπτική περιγραφή των σημαντικότερων παραγόντων κινδύνου που επηρεάζουν τόσο τα τραπεζικά ιδρύματα όσο και το χρηματοπιστωτικό σύστημα στο σύνολό του. Έπειτα γίνεται διάκριση ανάμεσα σε stress test σε επίπεδο οργανισμού (Individual Stress tests) και σε συστημικά (System-Wide Stress tests) και αναλύονται οι μεθοδολογίες, οι τεχνικές και οι περιορισμοί που εντοπίζονται στην κάθε κατηγορία. Αμέσως μετά ακολουθεί ανάλυση των σεναρίων και των μεθοδολογιών που χρησιμοποιήθηκαν στα ευρωπαϊκά stress test και στην επισκόπηση αυτών γίνεται αντιληπτό ότι κανένα stress test δεν βοήθησε να εντοπιστούν τα τρωτά σημεία του χρηματοπιστωτικού συστήματος πριν την πρόσφατη χρηματοπιστωτική κρίση και ότι προς το παρόν δεν είναι αξιόπιστα για τον εντοπισμό των αδυναμιών σε ομαλές περιόδους, που είναι και ο λόγος για τον οποίο σχεδιάστηκαν εξαρχής. Στα κεφάλαια 6 &amp; 7 υλοποιείται η εμπειρική μελέτη η οποία ξεκινά με μια συνοπτική ανάλυση των δεδομένων πάνελ που θα χρησιμοποιηθούν στην τελευταία ενότητα, για την κατασκευή του μοντέλου αξιολόγησης της κερδοφορίας του τραπεζικού συστήματος για κάθε μια από τις δεκατρείς ευρωπαϊκές χώρες του δείγματος. Στην τελευταία ενότητα της εργασίας κατασκευάζεται το μοντέλο, γίνεται η αξιολόγηση της κάθε χώρας ξεχωριστά αλλά και συγκριτικά μεταξύ τους. Στο σημείο αυτό θα ήθελα να τονίσω ότι η έλλειψη μακρών συνεπών χρονοσειρών καθώς και η δυσκολία εύρεσης δεδομένων αποτέλεσαν παράγοντες που επηρέασαν τη συνέπεια των αποτελεσμάτων. Επίσης μεγάλο μέρος του χρόνου της έρευνας δαπανήθηκε στη μετατροπή των δεδομένων σε κατάλληλη μορφή για επεξεργασία. Επειδή τα δεδομένα από τη βάση Bankscope ήταν ανά τραπεζικό ίδρυμα, υπολογίστηκε ανά χώρα, ο σταθμισμένος μέσος όρος των ROAA, των επιμέρους τραπεζικών ιδρυμάτων, με στάθμιση το ύψος του ενεργητικού του κάθε τραπεζικού ιδρύματος προς το συνολικό ενεργητικό του τραπεζικού συστήματος της χώρας. Τα αποτελέσματα της έρευνας παρουσιάζουν μεγάλο ενδιαφέρον. Το τραπεζικό σύστημα της Ευρώπης παρουσιάζεται φοβερά αποδυναμωμένο από την πρόσφατη κρίση ώστε να ανταπεξέλθει σε περίπτωση που οι οικονομικές συνθήκες χειροτερεύσουν κι άλλο. Τα τραπεζικά συστήματα ορισμένων χωρών όπως της Ιταλίας της Ελλάδας και της Πορτογαλίας ήδη παρουσιάζουν ζημίες. Στο βασικό σενάριο η πλειοψηφία των τραπεζικών συστημάτων των χωρών της άσκησης παρουσιάζει μειωμένη κερδοφορία και στο δυσμενές σενάριο όλες οι χώρες, με εξαίρεση τη Σουηδία που οριακά παραμένει να έχει κερδοφόρο τραπεζικό σύστημα, εμφανίζουν ζημίες. Στο εξαιρετικά δυσμενές σενάριο όλες οι χώρες παρουσιάζουν ζημίες στα τραπεζικά τους συστήματα. Αξιοσημείωτο είναι πάντως ότι παρά το γεγονός ότι κάποιες χώρες εμφανίζονται ανθεκτικότερες σε δυσμενείς οικονομικές συνθήκες, όπως για παράδειγμα η Γερμανία, παρουσιάζουν μεγαλύτερη ευαισθησία όσον αφορά τη μεταβολή των οικονομικών συνθηκών.
description: The aim of the following paper is to provide an overview of the European stress tests and an implementation of an equivalent procedure focusing on bank profitability. In our stress test procedure, we assess banking institutions from thirteen countries of the European Union, with the results being aggregated at country level rather than at institutional level. Regarding the structure of this paper, initially we state the definition of stress testing and a summary of major risk factors affecting banking institutions and the financial system as a whole. Furthermore, we distinguish between stress testing at organizational level (Individual Stress tests) and systemic (System-Wide Stress tests), analyzing the methodologies, techniques and limitations of each category. Afterwards, we present an analysis of the scenarios and methodologies used in European test stress, in the overview of which it is obvious that no stress test did help to identify vulnerabilities of the financial system before the outbreak of the recent financial crisis. We conclude that at present, stress tests are not reliable for identifying weaknesses in normal periods, despite the fact that this is the reason for which they were conceived from the beginning. The empirical study is implemented in chapters 6 and 7, beginning with a brief analysis of panel data used for the construction of the banking system profitability assessment model for each of the thirteen European countries of the sample. In the final section, we utilize our model to evaluate each country separately and in comparison with each other. At this point, we would like to underline that the lack of long consistent time series as well as the difficulty of finding data were factors that influenced the consistency of results. Moreover, a considerable amount of time in the survey was spent on converting data to a form suitable for processing. Due to the fact that the data from Bankscope database was per bank, we calculated per country, the weighted average of ROAA (Return on Average Assets) of individual banks, weighted by the amount of assets of each bank to the total assets of the country's banking system. In conclusion, the research results are of great interest. The European banking system appears considerably weakened by the recent crisis to cope with further deteriorating economic conditions. The banking systems of individual countries such as Italy, Greece and Portugal already present losses. At the baseline scenario, the vast majority of the banking systems of the assessed countries present reduced profitability, while at the adverse scenario all countries, except Sweden which has still marginally profitable banking system, appear to have losses. At the extremely adverse scenario, the banking systems of all countries appear to have losses. It is noteworthy, however, that despite the fact that some countries, such as Germany, appear resilient to adverse economic conditions, they are more sensitive to changes of economic conditions.